गुजराती नूतन वर्ष गोवर्धन पूजा के दिन से ही प्रारंभ माना जाता है। यह कार्तिक मास के शुक्ल पक्ष की प्रतिपदा तिथि होती है। कभी-कभी हिन्दू पंचांग के अनुसार गोवर्धन पूजा गुजराती नव वर्ष से एक या दो दिन पहले की जाती है। इस प्रतिपदा से विक्रम संवत् 2073 प्रारंभ हो जाएगा। आज के दिन गुजरात में नई बही-ख़ाते की पूजा करते हैं और पुरानी बही-ख़ाते को बंद कर देते हैं। नई बही-ख़ाते की शुरूआत लक्ष्मी पूजा के साथ होती है।